अरारोट एक प्रकार का स्टार्च या मंड है जो कुछ पौधों की जड़ों से प्राप्त होता है। इनमें मैरेंटा अरुंडिनेशी नामक पौधा मुख्य है। यह दीर्घजीवी पौधा है जो मुख्यत: उष्ण देशों में पाया जाता है। इसकी जड़ों में स्टार्च के रूप में खाद्य पदार्थ संचित रहता है। यह बारहमासी जड़ी बूटी है और अरारोट का स्टार्च बहुत छोटे दानों का होता है और सुगमता से पचनेवाला होता है। इस गुण के कारण इसका उपयोग बच्चों तथा रोगियों के भोजन के लिए विशेष रूप से होता है। साथ ही इसका खाद्य सामग्री की एक विस्तृत श्रृंखला के साथ मिश्रण कर सकते हैं। इसके अलावा, आपको पता होना चाहिए कि यह चमत्‍कारिक स्टार्च कई प्रकार के स्वास्थ्य लाभ भी प्रदान करता हैं।